കേസ് ഒഴിവാക്കാന് കൈക്കൂലി ആവശ്യപ്പെട്ടു ഡിവൈഎസ്പിയ്ക്ക് സസ്പെന്ഷന് തിരുവനന്തപുരം : കൈക്കൂലി ആരോപണം ഉയര്ന്ന ഡിവൈഎസ്പിയ്ക്ക് സസ്പെന്ഷന്. ആറ്റിങ്ങല് മുന് ഡിവൈഎസ്പി എസ് വൈ സുരേഷിനെതിരെയാണ് കൈക്കൂലി ആവശ്യപ്പെട്ട പരാതിയില് സസ്പന്ഡ് ചെയ്തത്. അന്വേഷണ വിധേയമായാണ് സസ്പെന്ഷന്. സംഭവത്തില് സുരേഷിനെതിരെ വിജിലന്സ് അന്വേഷണം നടത്തി റിപ്പോര്ട്ട് സമര്പ്പിച്ചിരുന്നു. ഇതിന്റെ അടിസ്ഥാനത്തിലാണ് നടപടി. ആറ്റിങ്ങല് ഡിവൈഎസ്പിയായിരിക്കേ റിസോര്ട്ടുകളില് പരിശോധന നടത്തി കേസ് എടുത്ത ശേഷം കൈക്കൂലി ആവശ്യപ്പെട്ടെന്നായിരുന്നു പരാതി. സുരേഷിനെതിരെ വിജിലന്സ് ആന്റി കറപ്ഷന് ബ്യൂറോയുടെ സ്പെഷ്യല് ഇന്വെസ്റ്റിഗേഷന് യൂണിറ്റാണ് അന്വേഷണം നടത്തിയത്. ഇതില് പരാതി സത്യമാണെന്ന് തെളിഞ്ഞിരുന്നു. ഇതിന് മുന്പും മറ്റൊരു കേസില് സുരേഷിന് സസ്പെന്ഷന് ലഭിച്ചിട്ടുണ്ട്. പേട്ട സിഐ ആയിരിക്കുമ്ബോള് കൊലക്കേസില് കുറ്റപത്രം സമര്പ്പിക്കാന് വൈകിയതിനായിരുന്നു നടപടി.